

**Република Србија**

**ГРАД НИШ**

**ГРАДСКО ВЕЋЕ**

Број: 1438/2024-03

Датум: 25.12.2024. године

**СКУПШТИНА ГРАДА НИША**

**– Председнику проф др. Игору Новаковићу –**

**Предмет:** Предлог за доношење аката по хитном поступку

У складу са овлашћењем прописаним чланом 83. Пословника Скупштине града Ниша („Службени лист града Ниша“, број 53/2023-пречишћен текст), Градско веће Града Ниша упућује предлоге за доношење аката по хитном поступку, односно, да се у дневни ред седнице Скупштине града Ниша, заказане за 26.12.2024. године уврсте тачке:

* Предлог плана генералне регулације споменичког комплекса „Чегар“ у Нишу
* Предлог одлуке о повећању годишње чланарине Града Ниша намењене за рад и пословање Друштва са ограниченом одговорношћу „Регионална развојна агенција Југ“ ДОО Ниш
* Предлог решења о давању сагласности на Програм рада са финансијским планом за 2025. годину Центра за социјални рад „Свети Сава“ Ниш
* Предлог решења о давању сагласности на Годишњи план рада Јавне предшколске установе „Пчелица“ Ниш за радну 2024/2025. годину
* Предлог решења о давању сагласности на Програм рада за 2025. годину Центра за стручно усавршавање

Предлоге наведених аката, које Вам у прилогу достављамо, Градско веће Града Ниша је утврдило на седници одржаној дана 25.12.2024. године.

Разлог за предлагање доношења по хитном поступку **Плана генералне регулације споменичког комплекса „Чегар“ у Нишу,** је да се омогући заштити споменичког комплекса и избегле штетне последице у вези заштите комплекса, које се нису могле предвидети.

Предлагање **доношења одлуке о повећању годишње чланарине Града Ниша намењене за рад и пословање Друштва са ограниченом одговорношћу „Регионална развојна агенција Југ“ ДОО Ниш**, по хитном поступку, је омогућавање услова за хитно добијање средстава аплицирањем путем пројеката и програма у лимитираним роковима, чиме би се избегле штетне последице не одобравања средстава.

Разлог за упућивање предлога решења о давању сагласности на **Програм рада за 2025. годину Центра за стручно усавршавање, Програма рада са финансијским планом за 2025. годину Центра за социјални рад „Свети Сава“ Ниш и Годишњи план рада Јавне предшколске установе „Пчелица“ Ниш за радну 2024/2025. годину** по хитном поступку, је да би се омогућио несметан рад Установа у складу са прописима, и избегле штетне последице у функционисању установа и пружању услуга.

На основу наведеног, предлаже се Скупштини града Ниша, доношење аката по хитном поступку.

**ПРЕДСЕДНИК**

**Драгослав Павловић**